VM i ishockey 2015 (kvinder)

Verdensmesterskabet i ishockey for kvinder 2015 var det 18. VM i ishockey for kvinder og mesterskabet, som blev arrangeret af International Ice Hockey Federation, blev afviklet i seks niveauopdelte turneringer. Turneringerne havde i alt deltagelse af 36 hold, hvilket var ny deltagerrekord for VM i ishockey for kvinder.

Det egentlige verdensmesterskab (tidligere kaldt "A-VM") blev spillet i Malmö, Sverige i perioden 28. marts - 4. april 2015 med deltagelse af otte hold. Mesterskabet blev vundet af USA, som i finalen besejrede Canada med 7-5, og som dermed vandt verdensmesterskabet for anden gang i træk og sjette gang i alt. Dermed fik amerikanerne revanche for nederlagdet til canadierne i finalen ved de olympiske vinterlege i Sotji. Finalen satte endvidere rekord med hensyn til antallet af mål, idet der aldrig tidligere var scoret mere end ni mål i en VM-finale for kvinder.

Bronzemedaljerne blev vundet af Finland, som i bronzekampen vandt med 4-1 over Rusland, og som dermed vandt VM-medaljer for første gang siden 2011. Michelle Karvinen blev topscorer i bronzekampen med 3 point.

De lavere rangerende VM-turneringer bliver spillet på forskellige terminer i løbet af foråret 2014:
1. division, gruppe A (6 hold) i Rouen, Frankrig i perioden 12. - 18. april 2015.
1. division, gruppe B (6 hold) i Beijing, Kina i perioden 6. - 12. april 2015.
2. division, gruppe A (6 hold) i Dumfries, Storbritannien i perioden 30. marts - 5. april 2015.
2. division, gruppe B (6 hold) i Jaca, Spanien i perioden 7. - 13. marts 2015.
Kvalifikation til 2. division, gruppe B (4 hold) i Hongkong i perioden 18. - 21. februar 2015.

Topdivisionen 

Otte hold spillede om verdensmesterskabet (tidligere kaldt A-VM) den 28. marts – 4. april 2015 i Malmö, Sverige. Turneringens deltagere var de syv bedst placerede hold ved den olympiske ishockeyturnering i 2014 samt vinderen af et opgør mellem nr. 8 ved de olympiske vinterlege 2014, Japan og vinderen af 1. division gruppe A ved VM 2014, Tjekkiet. Denne dyst blev vundet med 2-1 i kampe af Japan, som dermed blev det ottende og sidste hold ved slutrunden.

Arenaer 
Kampene blev afviklet i to arenaer i Malmö:
 Malmö Isstadion (5.140 tilskuerpladser)
 Rosengårds Ishall (467 tilskuerpladser)

Indledende runde 

De otte hold spillede først en indledende runde i to grupper med fire hold. I gruppe A spillede de fire højst rangerede hold, og fra denne gruppe gik de to bedst placerede hold direkte videre til semifinalerne, mens de to andre hold gik videre til kvartfinalerne. I gruppe B spillede holdene rangeret som nr. 5-8 om de to sidste pladser i kvartfinalerne. Holdene, der sluttede som nr. 3 og 4 i gruppe B, gik videre til nedrykningskampene.

Gruppe A 

Alle kampene i gruppe A blev spillet i Malmö Isstadion.

Gruppe B 

De tre kampe med svensk deltagelse bliver spillet i Malmö Isstadion, mens de resterende tre kampe bliver spillet i Rosengårds Ishall.

Nedrykningsrunde 

De to hold, der sluttede som nr. 3 og 4 i gruppe B, Japan og Tyskland, spillede bedst af tre kampe om at undgå nedrykning til 1. division gruppe A, kampene blev spillet i Rosengårds Ishall. Japan sikrede sig endnu en sæson i topdivisionen med to overtidssejre i de to første kampe, og dermed måtte Tyskland tage til takke med at spille i 1. division gruppe A ved VM i 2016.

Finalekampe 

Finalekampene havde deltagelse af de fire hold fra gruppe A og de to bedste hold fra gruppe B. Holdene fra gruppe B og nr. 3 og 4 fra gruppe A begyndte slutspillet i kvartfinalerne, mens nr. 1 og 2 fra gruppe A først indtrådte i semifinalerne. Alle kampene i slutspillet blev spillet i Malmö Isstadion.

Medaljevindere

Priser 

Turneringens mest værdifulde spiller, valgt af turneringsledelsen.

Bedste spiller på hver position, valgt af turneringsledelsen.

All star-hold, valgt af medierne.

1. division 

1. division bestod af to grupper, der hver især var hhv. andet og tredje niveau i VM-hierarkiet.

Gruppe A 

1. divsion gruppe A var andet niveau af VM-hierarkiet. Turneringen havde deltagelse af seks hold, der spillede en enkeltturnering alle-mod-alle, og den blev afviklet i arenaen Patinoire Ile Lacroix i Rouen, Frankrig i perioden 12. – 18. april 2015. Turneringen blev vundet af Tjekkiet, som dermed rykkede op i topdivisionen til VM i 2016. Til gengæld rykkede Letland ned i 1. division gruppe B efter blot én sæson i gruppe A.

Gruppe B 

1. divsion gruppe B var tredje niveau af VM-hierarkiet. Turneringen havde deltagelse af seks hold, der spillede en enkeltturnering alle-mod-alle, og den blev afviklet i arenaen Shouti i Beijing, Kina i perioden 6. – 12. april 2015. Turneringen blev vundet af Slovakiet, som dermed sikrede si oprykning til 1. division gruppe A ved VM 2016. Til gengæld måtte Nordkorea en tur ned i 2. division gruppe A, eftersom holdet sluttede sidst blandt de seks hold i gruppen.

2. division

Gruppe A 

2. divsion gruppe A var fjerde niveau af VM-hierarkiet. Turneringen havde deltagelse af seks hold, der spillede en enkeltturnering alle-mod-alle, og den blev afviklet arenaen Ice Bowl i Dumfries, Storbritannien i perioden 30. marts – 5. april 2015.  Vinderen af turneringen, Kasakhstan, rykkede et niveau op, mens nr. 6, New Zealand, rykkede et niveau ned.

Gruppe B 

2. divsion gruppe B var femte niveau af VM-hierarkiet. Turneringen havde deltagelse af seks hold, der spillede en enkeltturnering alle-mod-alle, og den blev afviklet i Pabellon de Hielo i Jaca, Spanien i perioden 7. – 13. marts 2015. Vinderen af turneringen, Slovenien, rykkede et niveau op, mens nr. 6, Belgien, rykkede et niveau ned.

Kvalifikation til 2. division gruppe B 

Kvalifikation til 2. division gruppe B var sjette niveau af VM-hierarkiet. Turneringen havde deltagelse af fire hold, der spillede en enkeltturnering alle-mod-alle, og den blev afviklet i Mega Ice i Hongkong i perioden 18. – 21. februar 2015. Turneringen blev vundet af Tyrkiet, som dermed sikrede sig oprykning til 2. division gruppe B til VM i 2016.

Kilder / eksterne henvisninger 
 International Ice Hockey Federation 
 2015 Ice Hockey Women's World Championship - Sweden - Malmö

Noter 

Ishockey i 2015
2015 (kvinder)
Ishockey for kvinder